Chrám svätého Juraja (Pernik)

**Chrám svätého Juraja** () je chrám Bulharskej pravoslávnej cirkvi z prvej polovice 19. storočia, ktorý sa nachádza v meste Pernik v Pernickej oblasti v juhozápadnom Bulharsku.

Je najstarším funkčným pravoslávnym chrámom a zároveň najstaršou obrodeneckou budovou v Perniku.

Stavba má pridelený štatút kultúrnej pamiatky miestneho významu.

Chrámový sviatok sa slávi 6. mája.

## Iné názvy
Chrám je známy aj ako **Chrám svätého veľkomučeníka Juraja** (), alebo **Chrám-pamätník svätého veľkomučeníka Juraja** ().

## Lokalita
[Pohľad na chrám zvrchu od [Penik (pevnosť)|pevnosti Pernik|náhľad|vľavo]]
Chrám svätého Juraja sa nachádza v juhozápadnej časti mesta Pernik v štvrti Kamenina na ulici „Čerkovna“ (, doslova *Chrámová ulica*) č. 10. Chrám sa nachádza na pahorku v lokalite *Marina bara* (), pričom miestni obyvatelia tomuto miestu hovoria „U seloto“ (, doslova *Pri dedine*), alebo „Kărvavoto“ (, doslova *Krvavé*).

## Dejiny
Celkový pohľad na chrám z juhozápadu|náhľad|vľavo
Na mieste, kde bol postavený chrám, sa už v minulosti pravdepodobne nachádzala svätyňa, alebo malá kaplnka. Chrám bol postavený v priebehu roku 1843. Iniciátorom výstavby bol významný vlastenec a obrodenecký dejateľ, predseda cirkevnej rady, kňaz Stoil Giorev.

V roku 1901 bola v chrámovom dvore postavená zvonica. V roku 1925 ustanovila cirkevná rada ako prioritu, reštauráciu chrámu, ktorý bol v tom čase už v zanedbanom stave. K reštauračným prácam však nakoniec došlo až o 35 rokov neskôr.

V roku 1960 prebehli na budove reštauračné práce. V roku 1977 získala stavba štatút kultúrnej pamiatky miestneho významu. Ďalšie reštauračné práce na budove prebehli v roku 2006.

Chrám je v súčasnosti (2022) plne funkčným chrámom Bulharskej pravoslávnej cirkvi a konajú sa v ňom pravidelne Božské liturgie.

## Charakteristika
Detailný pohľad na chrámovú apsidu|náhľad|upright|vľavo
Mená konkrétnych staviteľských majstrov budovy nie sú známe. Chrám je postavený z väčšinovej časti z pieskovca, ktorý sa nachádzal priamo na mieste a čiastočne aj z iných druhov horniny.

Budova je jednoloďová bazilika s apsidou v oltárnej časti. Spočiatku bola celá severná strana chrámu zapustená asi jeden meter do zeme a oveľa neskôr bola odkrytá a miesto zarovnané s okolitým terénom. Z pôvodných dvoch dverí chrámu (západných a južných) sa zachovali iba západné, ktoré boli v roku 1960 nahradené a umiestnené v chráme ako starožitnosť. V chráme sa pôvodne nachádzala aj empora, tá však bola odstránená v rámci rekonštrukcie v roku 1960.

### Zvonica
Zvonica stojí oddelene od chrámu a v chrámovom dvore bola postavená v roku 1901.

## Výzdoba interiéru
### Ikonostas a ikony
Ikonostas je celý vyrobený z dreva, zdobený drevorezbou a pobronzovaný.

Pôvodné oltárne ikony boli dielom významného bulharského obrodeneckého ikonopisca Zachariho Zografa, ktorý ich pre chrám zhotovil v roku 1846. Tieto ikony sa však do súčasnosti nezachovali a dnešné chrámové ikony sú dielom iného autora a boli napísané neskôr.

Niektoré z ďalších ikon sú pravdepodobne dielom Stanislava Dospevského.

### Fresková výzdoba
V chráme sa nachádza fresková výzdoba, ktorej autormi sú zograf Samokovčan Kosta Vaľov a jeho synovia, všetci predstavitelia samokovskej umeleckej školy.

Fresky v predsieni sú dielom umelca Christa Apostolova.

## Štatút a dôvod pamiatkovej ochrany
Od roku 1977 je chrám vedený ako kultúrna pamiatka miestneho významu pre architektonicko-staviteľskú a umeleckú hodnotu stavby.

## Galéria

StGeorgeChurch-Pernik-Bulgaria06.jpg|pohľad na západnú fasádu chrámu
StGeorgeChurch-Pernik-Bulgaria10.jpg|pohľad na južnú fasádu chrámu
StGeorgeChurch-Pernik-Bulgaria12.jpg|pohľad na východnú fasádu chrámu
StGeorgeChurch-Pernik-Bulgaria17.jpg|pohľad na severnú fasádu chrámu
StGeorgeChurch-Pernik-Bulgaria11.jpg|východná časť južnej fasády
StGeorgeChurch-Pernik-Bulgaria14.jpg|východná časť severnej fasády
StGeorgeChurch-Pernik-Bulgaria07.jpg|v chrámovom dvorepohľad od chrámu k zvonici


## Referencie

## Iné projekty

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Stavby v Perniku
Kategória:Kostoly zasvätené svätému Jurajovi
Kategória:Kostoly z obdobia bulharského národného obrodenia
Kategória:Architektúra z 1843